b'\n_START_ARTICLE_\nCARE\n_START_PARAGRAPH_\nCARE er en uavhengig hjelpeorganisa\xc2\xadsjon som ikke er tilsluttet noe politisk parti, religi\xc3\xb8s gruppering eller ideologi. Den kjemper for kvinners rettigheter og for at alle skal leve et verdig liv. CAREs grunnprinsipp er at kvinner som f\xc3\xa5r hjelp og muligheter, selv finner veien ut av fattigdommen, skaper et bedre liv for seg og familien sin og utfordrer maktforhold og tradisjoner som undertrykker og \xc3\xb8delegger._NEWLINE_CAREs hovedarbeidsomr\xc3\xa5der er kvinner og mikrofinans, kvinners rettigheter, m\xc3\xb8dred\xc3\xb8delighet, vold mot kvinner og n\xc3\xb8dhjelp._NEWLINE_Det finnes totalt tolv nasjonale CARE- organisasjoner som til sammen utgj\xc3\xb8r CARE International. Disse tolv organisasjo\xc2\xadnene finansierer n\xc3\xb8dhjelp og langsiktig utviklingsarbeid i omtrent 70 land verden over. I 2007 n\xc3\xa5dde CARE over 55 millioner mennesker._NEWLINE_CARE ble etablert i 1945 av 22 nordamerikanske organisasjoner som \xc3\xb8nsket \xc3\xa5 hjelpe Europa etter andre verdenskrig. Mange var immigrantorganisasjoner der medlemmene \xc3\xb8nsket \xc3\xa5 bist\xc3\xa5 sine hjemland.'